
Text rozhodnutia
Súd: Krajský súd Bratislava Spisová značka: 5Co/501/2012 Identifikačné číslo súdneho spisu: 1309214532 Dátum vydania rozhodnutia: 21. 02. 2014 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2014:1309214532.5 Uznesenie Krajský súd v Bratislave v právnej veci navrhovateľky: M. C., D.. XX.XX.XXXX, H. N. W. XX, N., zast. Erben & Erben, advokátska kancelária, s.r.o. Nám. SNP 22, 811 01 Bratislava, proti odporkyni: G. C., D.. XX.XX.XXXX, H. N. W. XX, N., zast. Mgr. Evou Braxatorisovou, advokátkou so sídlom Trenčianska 17, Bratislava, o návrhu na zníženie výživného pre dospelé dieťa a o vzájomnom návrhu na zvýšenie výživného, na odvolanie navrhovateľky aj odporkyne proti rozsudku Okresného súdu Bratislava III, zo dňa 30. apríla 2012, č.k. 7C 131/2009-274 takto r o z h o d o l : Odvolací súd pripúšťa späťvzatie návrhu na začatie konania i vzájomného návrhu odporkyne, napadnutý rozsudok súdu prvého stupňa z r u š u j e a konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Výrokom rozsudku, špecifikovaným v záhlaví tohto uznesenia, napadnutým odvolaniami oboch účastníkov, doručenými súdu v zákonnej lehote, bol súdom prvého stupňa zamietnutý návrh navrhovateľky na zníženie výživného a vzájomný návrh odporkyne na zvýšenie výživného, nebolo pripustené rozšírenie vzájomného návrhu na zvýšenie výživného a žiadnemu z účastníkov nebolo priznané právo na náhradu trov konania. Po doručení odvolaní, skôr ako odvolací súd o nich rozhodol, zobrali obaja účastníci podaniami doručenými súdu dňa 14.02.2014, návrh späť a súčasne sa vo svojich podaniach k späťvzatiu vyjadrili tak, že so späťvzatím návrhu súhlasili a súhlasili a s rozhodnutím o trovách konania tak, že žiadnemu z účastníkov súd neprizná náhradu trov prvostupňového a ani odvolacieho konania. Podľa § 208 O.s.p., ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Vzhľadom na to, že rozsudok súdu prvého stupňa nenadobudol ešte právoplatnosť, bolo možné návrh na začatie konania vziať späť (§ 208, § 96 ods. 1 O.s.p.) a pretože účastníci vyjadrili súhlas so späťvzatím, odvolací súd podľa zhora citovaného ustanovenia pripustil späťvzatie návrhu i vzájomného návrhu, napadnutý rozsudok zrušil a konanie vo veci zastavil. Vzhľadom k výslovnému vzdaniu sa nároku na priznanie náhrady trov konania účastníkmi v písomnom vyjadrení k späťvzatiu návrhu, odvolací súd rešpektujúc takto prejavenú vôľu účastníkov, náhradu trov konania účastníkom nepriznal. Poučenie: Toto uznesenie nemožno napadnúť odvolaním.

